

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

 314

ქალაქი ქუთაისი 30 სექტემბერი 2020 წელი

„ქალაქ ქუთაისის მუნიციპალიტეტის ქონების პრივატიზაციისა და

სარგებლობაში გასაცემი ობიექტების გეგმის დამტკიცების შესახებ“

ქალაქ ქუთაისის მუნიციპალიტეტის საკრებულოს 2018 წლის 14 მარტის

№61 განკარგულებაში ცვლილების შეტანის თაობაზე

საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „ე“ ქვეპუნქტის „ე.დ“ ქვეპუნქტის, საქართველოს ზოგადი ადმინისტრაციული კოდექსის 63-ე მუხლისა და „მუნიციპალიტეტის ქონების პრივატიზების, სარგებლობისა და მართვის უფლებებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრისა და ანგარიშსწორების წესების დამტკიცების შესახებ“ საქართველოს მთავრობის 2014 წლის 8 დეკემბრის №669 დადგენილების 22-ე მუხლის მეორე პუნქტის შესაბამისად:

**მუხლი 1.** შეტანილ იქნეს ცვლილება „ქალაქ ქუთაისის მუნიციპალიტეტის ქონების პრივატიზაციისა და სარგებლობაში გასაცემი ობიექტების გეგმის დამტკიცების შესახებ“ ქალაქ ქუთაისის მუნიციპალიტეტის საკრებულოს 2018 წლის 14 მარტის №61 განკარგულებაში, კერძოდ:

1. ამოღებულ იქნეს პრივატიზაციისა და სარგებლობაში გასაცემი ობიექტების გეგმიდან №18; №71; №110; №227; №265; №290; №297 პუნქტები;

2. პრივატიზაციისა და სარგებლობაში გასაცემი ობიექტების გეგმის 213-ე პუნქტის გასწვრივ, მე-6 გრაფაში (საწყისი საპრივატიზებო საფასური (ლარი)) სიტყვა: „სარგებლობაში“, შეიცვალოს ჩანაწერით: „135.0 (კვ.მ.);

3. პრივატიზაციისა და სარგებლობაში გასაცემი ობიექტების გეგმას დაემატოს №371-№374 პუნქტები თანდართული რედაქციით.

(დანართი განკარგულებას თან ერთვის)

**მუხლი 2.** კონტროლი განკარგულების შესრულებაზე განახორციელოს ქალაქ ქუთაისის მუნიციპალიტეტის საკრებულოს ეკონომიკის, ქონების მართვისა და საქალაქო მეურნეობის კომისიამ.

**მუხლი 3.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 4.** განკარგულება ძალაში შევიდეს კანონით დადგენილი წესით.

 საკრებულოს თავმჯდომარის მოადგილე,

 საკრებულოს თავმჯდომარის მოვალეობის

 შემსრულებელი ირაკლი შენგელია

ქალაქ ქუთაისის მუნიციპალიტეტის

საკრებულოს 2020 წლის 30 სექტემბრის

№314 განკარგულების დანართი

ქალაქ ქუთაისის მუნიციპალიტეტის ქონების პრივატიზაციისა და

სარგებლობაში გასაცემი ობიექტების გეგმა

|  |  |  |  |  |  |  |  |
| --- | --- | --- | --- | --- | --- | --- | --- |
| № | ქონების დასახელება | მისამართი | ფართობი (კვ.მ.) | სარეგისტრაციო ნომერი | საწყისი საპრივატიზებო საფასური (ლარი) | აუქციონით განკარგვის ფორმა (პირობით, ან უპირობოდ) | სრული ღირებულების გადახდის სავარაუდო პერიოდი ან/და პერიოდულობა |
| 1 | 2 | 3 | 4 | 5 | 6 | 7 | 8 |
| 371 | არასასოფლო–სამეურნეო დანიშნულების მიწის ნაკვეთი | ქალაქი ქუთაისი, გუგუნავას ქუჩა №12-ის მიმდებარედ | 684.0 კვ.მ. | 03.05.28.216 | 44.0 (1 კვ.მ.) | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |
| 372 | არასასოფლო–სამეურნეო დანიშნულების მიწის ნაკვეთი | ქალაქი ქუთაისი, ნიკეას ქუჩა, II შესახვევი, №15ა | 11136.30 კვ.მ. | 03.05.02.616 | 32.0 (1 კვ.მ.) | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |
| 373 | არასაცხოვრებელი ფართი | ქალაქი ქუთაისი, წმინდა ნინოს ქუჩა №9-ში (ყოფილი 1905 წლის რევოლუციის ქუჩა №11) მდებარე შენობის I სართულზე არსებული ფართი | 27.08 კვ.მ. | 03.03.21.295.01.502 | 66 900.0 | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |
| 341 | არასასოფლო-სამეურნეო დანიშნულების მიწის ნაკვეთი | ქალაქი ქუთაისი, სულხან – საბას გამზირის მე-2 ჩიხი | 175.0 კვ.მ. | 03.05.27.349 | 32.0 (1 კვ.მ.) | უპირობო | ნასყიდობის ხელშეკრულების გაფორმებიდან 15 კალენდარული დღის ვადაში |

 საკრებულოს თავმჯდომარის მოადგილე,

 საკრებულოს თავმჯდომარის მოვალეობის

 შემსრულებელი ირაკლი შენგელია